Държавен вестник, бр. 48, 2011 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  48
1) измерването на ниво с електронен автома­
тичен нивомер се базира на следните принципи:
(а) поплавъци/бутала с електронен детектор 
(магнитни или магнито-стриктивни);
(б) ултразвуков нивомер;
(в) радарен (микровълнов) нивомер;
(г) други безконтактни нивомери;
2) измерването на температура се извършва чрез 
температурни сензори/термометри, разположени 
по такъв начин, че да позволяват да бъде опре­
делена средната температура на обема течност в 
резервоара; допуска се температурните сензори да 
бъдат монтирани в нивомерната сонда; 
3) изчисляването на обема при работни и ба­
зови условия (базовата температура е 15 °С) се 
извършва чрез калкулатор, който използва данни 
от калибровъчната таблица на резервоара, табли­
цата за коригиране на обема при привеждане към 
базови условия и нивото на течността, измерено 
от електронния нивомер за определяне на обема 
на течността в резервоара.
II. Изисквания към резервоарите и електронните 
автоматични нивомери
1. Изисквания към неподвижните резервоари
1.1 Технически характеристики на резервоарите
1.1.1 Резервоарите трябва да бъдат изградени в 
съответствие с инженерните изисквания. Тяхната 
конструкция, положение и условията на употреба 
трябва да отговарят на нормативните изисквания 
за съхранение на съдържащи се в тях течности по 
отношение на характеристиките на тези течности.
1.1.2 Резервоарите трябва да отговарят на 
следните общи изисквания, които имат за цел да 
гарантират точността на измерване на обема на 
съдържащата се в тях течност:
(а) преградите и укрепващите елементи, които 
могат да бъдат монтирани в резервоара, трябва да 
имат подходяща форма и трябва да бъдат снабдени 
с подходящи отвори, така че пълненето, източването 
и проверката на резервоара да не се възпрепятства;
(б) долната референтна точка и горната рефе­
рентна точка трябва да бъдат конструирани така, 
че техните положения да остават на практика по­
стоянни; въздействието, дължащо се на пълнене и 
изпразване на резервоара, и вариации в условията 
на околната среда трябва да са минимализирани.
1.1.3 Резервоарите трябва да бъдат калибрирани 
и да бъдат снабдени с информационна табелка за 
идентификация на резервоара.
1.1.4 Табелката с данни трябва да бъде израбо­
тена от метал и надписът да остава непроменен 
при нормални условия на употреба. Табелката 
трябва да бъде закрепена на монолитна част на 
резервоара, така разположена, че да бъде лесно 
видима и четима, да не подлежи на изменения и 
да не може да бъде отстранена без разрушаване 
на пломбите, които носят знаците от проверка.
1.1.5 На табелката трябва да бъдат нанесени 
най-малко следните данни:
(а) датата на изграждане на резервоара;
(б) производител;
(в) номинален капацитет;
(г) максимална височина на запълване;
(д) референтна височина.
1.1.6 Резервоарите трябва да имат калибро­
въчна таблица за определяне и измерване на 
обема на течността в резервоара. Калибрирането 
на резервоарите се извършва от акредитирани 
лаборатории съгласно изискванията на стандарт 
БДС EN ISO/IEC 17025 от орган по акредитация, 
който е страна по Многостранното споразумение 
EA-MLA за област калибриране.
1.1.7 Резервоарите трябва да бъдат оборудвани 
с отвор за измерване и потопяема базова плоча. 
Вътрешният диаметър на отвора за измерване не 
трябва да бъде по-малък от 50 милиметра. Пото­
пяема базова плоча не се изисква, когато дъното 
на резервоара е достатъчно стабилно и няма риск 
от образуване на утайка или тази утайка може да 
бъде отчетена от нивомера.
1.1.8 Вътрешността на резервоара за измерване 
трябва да бъде достъпна за целите на контрола 
чрез наблюдателен отвор, при условие че безопас­
ността или други предписания не го изключват.
1.1.9 За предотвратяване на непреднамерени 
манипулации достъпът до вътрешността на резерво­
ара трябва да бъде предотвратен чрез пломбиране 
на наблюдателния отвор и отвора за измерване.
1.1.10 Резервоарът може да бъде разделен на 
няколко отделения за измерване. Всяко отделение 
се разглежда като отделен резервоар и трябва да 
отговаря на изискванията на настоящото прило­
жение.
1.2 Метрологични характеристики на резер­
воарите
1.2.1 Максималната допустима неопределеност 
при калибриране се прилага за стойности между 
долната граница на вместимост и номиналната 
вместимост, посочени в таблицата за калибри­
ране. Максималната допустима неопределеност, 
изчислена за k=2, положителни или отрицателни, 
трябва да бъде равна на:
(а) 0,2% от показания обем за вертикални 
цилиндрични резервоари;
(б) 0,3% от показания обем за хоризонтални 
или цилиндрични наклонени резервоари;
(в) 0,5% от показания обем за други резервоари 
и резервоари за втечнени газове под налягане.
1.2.2 Максималната допустима неопределеност, 
посочена в т. 1.2.1, не включва неопределеността 
на количеството под потопяемата базова плоча, 
което е посочено в калибровъчната таблица на 
резервоара.
2. Изисквания към електронните автоматични 
нивомери
2.1 Технически характеристики